Nafarroako Parlamentuko Mahaiak, 2018ko azaroaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Luis Casado Oliver jaunak aurkeztutako galdera, Espainiako gainontzeko erkidegoen aldean langabeziak legegintzaldi honetan Nafarroan izan duen bilakaerari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko azaroaren 19an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) talde parlamentarioko Luis Casado Oliver jaunak, Legebiltzarreko Erregelamenduak ezarritakoaren babesean, honako galdera hau egiten du, Nafarroako Gobernuko Eskubide Sozialetako lehendakariordeak Osoko Bilkuran ahoz erantzun dezan:

2018ko hirugarren hiruhilekoko Biztanleria Aktiboaren Inkesta argitaratu eta gero, Eskubide Sozialetako lehendakariorde Miguel Laparrak balorazio positiboa egin du langabeziaren Nafarroako datuei buruz.

Lehendakariordea berdin pozik al dago eta era positiboan baloratzen al du langabeziak Nafarroan, Espainiako gainontzeko erkidegoen aldean, legegintzaldi honetan izan duen bilakaera?

Iruñean, 2018ko azaroaren 14an

Foru parlamentaria: Luis Casado Oliver